قال رئيس الحكومة، سعد الدين العثماني، أن العنف ضد المرأة احتقار ليها ولكرامتها، وكيمس بالسلامة النفسية والجسدية للمرأة وبحياتها ككل. وأكد، فلقاء إطلاق الحملة 18 لمحاربة العنف ضد النساء والفتيات، اللي غتكون خلال الأيام الأممية لمناهضة العنف القائم على النوع، ابتداء من اليوم 25 نونبر حتى ل10 دجنبر، ان محاربة العنف ضد العيالات صبح التزام وطني، لكنه كيتطلب جهود كبيرة وإرادة قوية فنفس الوقت. وشدد على أن مناهضة العنف ضد النساء خاص يكون فعل ثقافي مغربي، ينضاف كذلك لإيمان المغاربة بالمساواة بين الجنسين ونبذ التمييز، وبث قيم التعاون والتسامح. ودعا العثمانب اللجنة الوطنية للتكفل بالنساء ضحايا العنف باش تكمل تقريرها السنوي، اللي كيتضمن جهود المغرب فمحاربة العنف، والنواقص اللي حانت باش يتم تداركها. والحملة هذ العام جات بعنوان “التوعية لمحاصرة الظاهرة”، وغادي تشمل برانج توعوية وتحسيسة وأنشطة طيلة الأيام الأممية لمناهضة العنف ضد النساء. 
رئيس الحكومة فلقاء الحملة الوطنية لمناهضة العنف ضد النساء: العنف احتقار للمرأة ولكرامتها ومحاربتو التزامنا